|  |  |
| --- | --- |
|  | **1.** |
| **TÖRÖKSZENTMIKLÓS VÁROS POLGÁRMESTERÉTŐL**  |
| **E L Ő T E R J E S Z T É S** |
| A Képviselő-testület 2015. február 16-i rendkívüli nyilvános ülésére |
|  |
| Előterjesztő megnevezése:  | Markót Imre  |
| Iktatószám:  | 27/2015-F-1 |
| Tárgy:  | **Törökszentmiklós Városi Önkormányzat fenntartásában működő óvodai jelentkezés módjáról, valamint az óvodai beíratás időpontjának meghatározásáról** **a 2015/2016. nevelési évre vonatkozóan** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | 1 db **határozat tervezet** |
| Készítette: | Pozderka Judit |
| Véleményezésre megküldve:  | a Képviselő-testület **Oktatási és Kulturális Bizottsága** és **Szociális, Egészségügyi és Sport Bizottsága** részére |
| Törvényességi véleményezésre bemutatva: | 2015. február 11. |

**Tisztelt Képviselő-testület!**

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés b) pontja szerint a fenntartó dönt az **óvodába történő jelentkezés módjáról**, valamint az **óvodai általános felvételi időpontról.**

Az Nkt. 49. § (1) bekezdése szerint „Az óvodai felvétel, átvétel jelentkezés alapján történik. Az óvodába a gyermek (...) harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.”

Az Nkt. 49. § (2) és (3) bekezdése szerint a gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A felvételről, átvételről az óvoda vezetője dönt. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (a továbbiakban: kötelező felvételt biztosító óvoda). Életvitelszerű ott lakásnak minősül, ha a gyermek a kötelező felvételt biztosító óvoda körzetében található ingatlant otthonául használja és az ilyen ingatlan a gyermek lakóhelyeként vagy tartózkodási helyeként az óvodai beiratkozás első határnapját megelőző három hónapnál régebb óta szerepel.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 20. § (1) bekezdése alapján az óvodai beiratkozásra a tárgyév április 20-a és május 20-a között kerül sor. A fenntartó az óvodai **beiratkozás idejéről, az óvodai jogviszony létesítésével összefüggő eljárás**ról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon.

Az EMMI rendelet 20. § (1a) bekezdése szerint a **fenntartói közlemény, hirdetmény** tartalmazza

*a)* az óvodai felvételről, az óvodai jogviszony létesítéséről, a nevelési év meghatározásáról,

*b)* az óvodai beiratkozás időpontjának meghatározásáról,

*c)* a gyermek óvodai beíratásához szükséges közokiratokról, dokumentumokról,

*d)* az óvodáztatási kötelezettség nem teljesítése esetén alkalmazható jogkövetkezményekről,

*e)* az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,

*f)* az alapító okiratuk szerint nemzetiségi nevelést folytató óvodákról és azok elérhetőségéről,

*g)* az óvoda felvételi körzetéről szóló tájékoztatást,

*h)* az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő huszonegyedik munkanap, valamint

*i)* a jogorvoslati eljárás szabályait.

Az óvoda vezetőjével egyeztetve az előző évhez hasonlóan a beiratkozás folyamatában jelentkezési időpontokat is meghatároz az önkormányzat. Az óvodai beiratkozás egy óvodavezetői döntést követő eljárás, melynek során a felvételt nyert kisgyermek és az óvoda között óvodai jogviszony létesül. Ennek előzménye a jelentkezés, melyet követően a jelentkező gyermekek adatainak és az óvoda férőhelyeinek ismeretében az óvodavezető mérlegel, majd dönt a felvehető gyermekek számáról és köréről. A jelentkezéshez a JELENTKEZÉSI LAP (3. számú melléklet) című nyomtatványt szükséges kitölteni, amelyet a jelentkezéskor az Óvoda Központban kell leadni. Ezt követően az óvodavezető dönt a felvételről. A felvételről született döntés formája határozat. A szülő a megkapott határozattal jelentkezik a beiratkozás időpontjaiban az adott tagóvodánál.

A jelentkezés és beíratás időpontjául az alábbi időpontokat javaslom:

Óvodai jelentkezés (az Óvoda Központban):

2015. március 23-27-ig 7.00-17.00 óráig

Óvodai beiratkozás (az adott tagóvodánál):

2015. április 27-30-ig de: 7.00-11.00 du: 14.00-17.00 óráig

Pótbeíratás (az Óvoda Központban):

2015. május 18-án 7.00-17.00 óráig

**Tisztelt Képviselő-testület!**

Kérem az előterjesztést megvitatni és a mellékelt határozati javaslatot elfogadni szíveskedjenek.

Törökszentmiklós, 2015. február 11.

**Markót Imre**

**Polgármester**

**\_\_\_\_/2015. ( \_\_\_ ) K. t.**

**H a t á r o z a t**

**Törökszentmiklós Városi Önkormányzat fenntartásában működő óvodai beíratás időpontjáról**

1. Törökszentmiklós Városi Önkormányzat Képviselő-testülete az óvodai jelentkezés és beiratkozás időpontjait az alábbiakban határozza meg a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20. §-ában foglaltak betartásával:

Óvodai jelentkezés (az Óvoda Központban): 2015. március 23-27-ig 7.00-17.00 óráig

Óvodai beiratkozás (az adott tagóvodánál): 2015. április 27-30-ig

de: 7.00-11.00 du: 14.00-17.00 óráig

Pótbeíratás (az Óvoda Központban): 2015. május 18-án 7.00-17.00 óráig

1. A tájékoztatót, a jelentkezési lapot és a körzethatárokat a határozat 1-3. számú mellékletének megfelelően elfogadja.
2. A körzethatároknak megfelelően a beíratási plakát elkészítéséért, közzétételéért, a szülők tájékoztatásáért az óvoda vezetője a felelős.
3. A határozatban foglaltak végrehajtásáért, a szülők tájékoztatásáért, a további felvételi lehetőségekről az óvoda vezetője a felelős.
4. A beiskolázási plakát közzétételének határideje: 2015. február 20., melyet meg kell jelentetni Törökszentmiklós Város honlapján és a központi hirdető táblán is.

Felelősök: Pozderka Judit osztályvezető

Törökszentmiklósi Városi Óvodai Intézmény vezetője.

Erről értesülnek:

1. Markót Imre polgármester
2. Dr. Majtényi Erzsébet jegyző
3. Szervezési Osztálymán Közszolgáltatási Iroda
4. Városi Óvodai Intézmény vezetője
5. Irattár

1. sz. melléklet a \_\_\_\_/2015. (\_\_\_\_\_) K. t. számú határozathoz

**Törökszentmiklós Városi Önkormányzat döntött az óvodába történő jelentkezés módjáról, valamint az óvodai általános felvételi időpontnak a meghatározásáról a 2015/2016. nevelési évre vonatkozóan.**
1. **Az óvodai jelentkezéshez a JELENTKEZÉSI LAP** című nyomtatványt szükséges kitölteni, amelyet bármelyik önkormányzati fenntartású óvodában be lehet szerezni, vagy letölthető a [www.torokszentmiklos.hu](http://www.torokszentmiklos.hu) oldalról. A kitöltött jelentkezési lapot az **Óvoda Központban (Hunyadi út 14/b) kell leadni 2015. március 23-27-ig 7.00-17.00 óráig.**2.  A jelentkezési lapon a szülő **3 óvodát jelölhet meg** a 7 önkormányzati fenntartású óvoda közül. A három megjelölt óvoda egyben a jelentkezési szándék sorrendjét is tükrözi. Férőhely hiánya esetén a szülő által meg nem jelölt óvodába csak akkor vehető fel a gyermek, ha azzal a szülő egyetért. A jelentkezésnél fontos feltüntetni, hogy a választott óvoda körzetes, nem körzetes, vagy nem körzetes, de munkahelyhez közeli intézmény.

3. Az önkormányzati fenntartású **óvodák körzetjegyzéke** megtekinthető bármelyik óvodában, illetve a [www.torokszentmiklos.hu](http://www.torokszentmiklos.hu) oldalról letölthető.

4. A gyermekek felvételéről, átvételéről az óvoda vezetője dönt az általa vezetett intézmény vonatkozásában, az  indítható csoportok számának ismeretében. Ha a jelentkezők száma meghaladja a felvehető gyermekek számát, a nemzeti köznevelésről szóló 2011. évi CXC. tv. (továbbiakban: Nkt.) 49. § (2) bekezdése szerinti bizottságot szükséges szervezni, amely javaslatot tesz a felvételre. A bizottság tagjai: az Oktatási Bizottság elnöke (akadályoztatása esetén az általa megjelölt Oktatási bizottsági tag), az óvodai munkaközösség vezetők.

5. Az óvoda vezetője – legkésőbb **2015. április 10-ig**  – dönt az óvodához eljuttatott felvételi kérelmekről, s döntéséről írásban értesíti a szülőt. (Nkt. 49. § (2) bekezdés, 20/2012. (VIII.31.) EMMI rendelet 20. § (4) bekezdés) A felvételről szóló értesítést, vagy az elutasításról szóló határozatot az óvoda vezetője megküldi a szülő részére. Az áprilisban történő beiratkozáskor a szülő már a felvételről szóló értesítés birtokában íratja be gyermekét a felvételt biztosító tagóvodába.

6. **Beiratkozáskor** abban az óvodában kell a szülőnek megjelennie, ahova felvételt nyert a gyermeke.

**A beiratkozás időpontja: 2015. április 27-30-ig de: 7.00-11.00 du: 14.00-17.00 óráig
Pótbeiratkozás: 2015. május 18. 7.00-17.00 óráig Óvoda Központban (Hunyadi út 14/b)**

7. A beiratkozáshoz a szülő vigye magával a gyermek nevére kiállított személyi azonosítót és lakcímet igazoló hatósági igazolványt (lakcímkártya), a szülő személyi azonosítót és lakcímet igazoló hatósági igazolványát (lakcímkártya), továbbá a gyermek TAJ kártyáját, a kötelező védőoltásokat tanúsító orvosi igazolást, vagy az oltási kiskönyv erre vonatkozó másolatát.

8. Az óvodai jogviszony létesítésével kapcsolatban az óvoda vezetője által hozott döntés ellen a szülő a közléstől, ennek hiányában a tudomására jutástól számított **tizenöt napon belül** eljárást indíthat. Az eljárást megindító kérelmet Törökszentmiklósi Polgármesteri Hivatal jegyzőjének címezve, de a döntést hozó óvoda címére  kell írásban benyújtani. Az óvoda vezetője a kérelmet annak beérkezésétől számított 3 napon belül továbbítja a jegyző részére. A benyújtott kérelem tárgyában a jegyző az Nkt. 37. § (3) bekezdése és a 38. § (1) bekezdése alapján hoz döntést.

2. sz. melléklet a \_\_\_\_/2015. (\_\_\_\_\_) K. t. számú határozathoz

**JELENTKEZÉSI LAP**

a 2015/2016-os nevelési évre

törökszentmiklósi önkormányzati fenntartású óvodába

**Egy gyermekre egy jelentkezési lap tölthető ki!**

|  |  |
| --- | --- |
| **Gyermek** | **Szülő(k)/gondviselő** |
| **Anya** | **Apa** |
| Neve: | Neve: | Neve: |
| Születési hely, idő: | Leánykori név: |
| Állampolgársága: | Állampolgársága: | Állampolgársága: |
| Állandó lakcíme: | Állandó lakcíme: | Állandó lakcíme: |
| Lakcím bejelentés időpontja: | Lakcím bejelentés időpontja: | Lakcím bejelentés időpontja: |
| Lakcímkártya száma: | Lakcímkártya száma: | Lakcímkártya száma: |
| Tartózkodási helye\*: | Tartózkodási helye\*: | Tartózkodási helye\*: |
| TAJ száma: | Elérhetősége:Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Mobil telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-mail: | Elérhetősége:Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Mobil telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-mail: |
| Gyermek háziorvosa: |
| Milyen jelet szeretne gyermekének? | Munkahelyének neve, címe, telefonszáma: | Munkahelyének neve, címe, telefonszáma: |

**\***Ha az állandó lakcímmel megegyezik, nem kell kitölteni.

|  |
| --- |
| A családban eltartott gyermek(ek): |
|  gyermek(ek) neve | életkora | az intézmény, ahová jár(nak)  |
|  |  |  |
|  |  |  |
|  |  |  |
|  |  |  |

* Melyik tagóvoda körzetében lakik?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Melyik tagóvoda körzetében van a munkahelye?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Melyik tagóvodába kéri gyermeke elhelyezését? Kérjük, fontossági sorrendben szíveskedjék hármat megjelölni!

 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kérjük, az alábbi táblázatot csak akkor töltsék ki,**

**ha az első helyen megjelölt tagóvoda, NEM a körzeti óvodája a gyermeknek!**

|  |  |  |
| --- | --- | --- |
| **Indoklás:** | **jelölje X-szel** | **Adatok:** |
| Az első helyen megjelölt tagóvoda körzetében a gyermekemnek olyan állandó lakhellyel rendelkező, cselekvő képes felnőtt hozzátartozója él, aki **rendszeresen** részt vesz a nevelésében. (pl.: nagyszülő) |  | A hozzátartozó neve, címe, elérhetősége: |
| A gyermekem testvére(i) az első helyen megjelölt tagóvodába illetve a tagóvodához legközelebb eső iskolába jár(nak) |  | Az iskola megnevezése:  |
| Az első helyen megjelölt tagóvoda közelében dolgozom. |  | Munkahely megnevezése: |
| Munkahelyemre ingázom, és az első helyen megjelölt tagóvodához közeli buszmegállóból indulok dolgozni.  |  | Buszmegálló neve, helye:   |

* Mikortól kéri gyermeke felvételét? \_\_\_\_\_\_\_\_\_\_\_\_\_\_\_\_\_\_\_\_
* Munkaidejéhez alkalmazkodva naponta hány órától kezdődően és meddig kéri gyermeke ellátását? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Jár-e vagy járt-e előzőleg gyermeke bölcsődébe?
1. IGEN
2. NEM

Ha igen, mennyi ideig?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 A bölcsőde neve, címe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* A gyermek egészségi állapotával kapcsolatos információk:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Részesül-e GYED ellátásban?**
1. IGEN
2. NEM

 Ha igen, meddig:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Mellette végez-e kereső tevékenységet?
1. IGEN
2. NEM
* **Részesül-e GYES ellátásban?**
1. IGEN
2. NEM

 Ha igen, meddig? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Mellette végez-e kereső tevékenységet?
1. IGEN
2. NEM
* **Részesül-e GYET ellátásban?**
	1. IGEN
	2. NEM

Ha igen, akkor meddig?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Részesül-e rendszeres gyermekvédelmi kedvezményben?**
1. IGEN
2. NEM

 Ha igen, akkor meddig?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Tett-e önkéntes nyilatkozatot a gyermek halmozottan hátrányos helyzetére vonatkozóan?**
1. IGEN
2. NEM
* **Gyermeke sajátos nevelési igényű-e?**
1. IGEN
2. NEM

Büntetőjogi felelősségem tudtában kijelentem, hogy az általam közölt adatok a valóságnak megfelelnek.

**Amennyiben az adataimban bármilyen változás történik 8 napon belül bejelentem.**

Törökszentmiklós, ..............év.................hó.............nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

szülő/gondviselő aláírása óvodatitkár aláírása

Csatolandó mellékletek:

Ha van:

* Határozat rendszeres gyermekvédelmi kedvezményről
* Hatósági bizonyítvány családi pótlék folyósításáról (3 vagy több gyermek esetén)
* Határozat magasabb összegű családi pótlék ellátásáról (tartós betegség esetén)
* Szakértői vélemény sajátos nevelési igény megállapításáról
* Határozat hátrányos helyzet megállapításáról
* Határozat halmozottan hátrányos helyzet megállapításáról
* Munkáltatói igazolás

**SZÜLŐI NYILATKOZAT**

 Alulírott……………………………………………………………………………, szülő büntetőjogi felelősségem tudatában kijelentem, hogy ……………………………………………………………………………. nevű gyermekem a Törökszentmiklósi Városi Óvodai Intézményben

🞏 első alkalommal veszi igénybe az óvodai ellátást

🞏 már előzőleg részesült óvodai ellátásban, az alábbi intézményben:

az intézmény neve:

* ……………………………………………………………………………………..

az ellátás időtartama:

* ……………………………………………………………………………………….

Törökszentmiklós, 20……….év,…………………………hó…………nap

………………………………………………………..

szülő/gondviselő aláírása

3. sz. melléklet a \_\_\_\_/2015. (\_\_\_\_\_) K. t. számú határozathoz

